# Møtebok for Jeløy menighetsråd 17.04.2024

**Til stede:**

Petter Dyhre, Lars-Jørgen Myhrer, Henriette Welten, Marianne Hake, Lindbjørg Moi Joensen, Magnus Raab, Tor Espen Ombustvedt, Steffen Fjærvik, Vigdis W. Vevstad, Eivor Andresen, Vigleik Lutnæs, Torger Gillebo, Gunnel Edfeldt, Knut Refsdal og Dorthe Stokstad Sandnes.

**Forfall:**

Inger Marie Bø, Geertruida Bertijn

**Saksliste**

Godkjenning av innkalling og protokoll fra forrige møte ble godkjent

Presentasjon av diakon Astrid Gangestad

Sak 003/24 Jeløykirkens dager

Sak 015/24 Årsmøte/menighetsmøte og årsrapport

Sak 016/24 Fasteaksjonen

Sak 011/24 Orienterings- og referatsaker

**Presentasjon av diakon Astrid Gangestad.**

Astrid er født og oppvokst i Skjeberg. Er gift, har to barn og bor i Son.

Hun er utdannet sosionom, diakon og familieterapeut.

Hun har jobbet i Jeløy kirke siden 2016.

Astrid orienterte kort om noen av arrangementene hun organiserer (se årsrapport). I tillegg

til disse, er alle samtalene og menneskemøtene viktig for henne.

Hun leder styringsgruppen til «Sorg og Omsorg i Mosseregionen» der hun koordinerer alle sorggruppene for etterlatte i alle aldre.

Astrid opplever at etterspørselen etter samtaler øker, dette gjelder spesielt

sorgsamtaler. Hun sier aldri nei til forespørsler og har som mål å få til en samtale innen to

uker.

Hun oppfordrer menighetsrådet til å ha øyne og øre åpne for å finne nye frivillige! Hver

søndag trenger vi frivillige til å være medliturg og kirkevert. Vi trenger også noen som kan

ta kirkeskyss og kirkekaffe. Hun minnet menighetsrådet også om at vi har en viktig

oppgave, - å ta kontakt med nye folk og de som kommer alene.

**003/24 Jeløykirkens dager**

**Saksfremlegg**

Arbeidsgruppen (Torger Gillebo, Vigdis Vevstad og daglig leder) som planlegger

arrangementet fredag ettermiddag, informerer om framdriften i arbeidet rundt å finne

foredragsholder. Christine Pletten, journalist og kommentator for Aftenposten har sagt seg

villig til å komme.

Er det tradisjon for noe bevertning før/etter foredraget på fredag?

Vi trenger gevinster. Har noen skaffet noe?

På strategisamlingen ble det foreslått byttedag. Kan det være en av aktivitetene på lørdagen? Hvem kan i tilfelle ta ansvar for det?

**Forslag til vedtak**

Innspill til Jeløykirkens dager vedtas med de endringer som kommer fram i møtet.

**Møtebehandling**

* Arbeidsgruppen som planlegger arrangementet fredag ettermiddag informerte om at Aftenposten-journalist Christine Pletten kommer og at hun stiller opp vederlagsfritt. Til arrangementet bør det være en som ønsker velkommen. Vi ønsker også en spørsmålsrunde etter foredraget.
* Det skrives om JKD i menighetsbladet før sommeren og det vil være et innstikk i høstens blad. Husk; pressemelding, annonse i Moss Avis, plakater i alle butikker, SOME.
* Alle i menighetsrådet oppfordres til å sette av helgen og stille opp som frivillige. MR oppfordres også til å gi minst en gevinst og å gå rundt for å få gevinster til loddsalget. Daglig leder sender liste over gevinster per e-post slik at menighetsrådets medlemmer kan svare (til alle) på mailen når dere har fått tak i gevinster, så får alle beskjed.
* Forslaget om klesbyttedag utsettes til en senere anledning.

**Vedtak**

Innspill til Jeløykirkens dager ble vedtatt med de endringer som kom fram i møtet.

**Sak 015/24 Årsmøte/menighetsmøte og årsrapport 2023**

**Saksfremstilling**

I henhold til Kirkeloven skal menighetsrådet invitere til årsmøte hvor årsrapport, regnskap og budsjett legges fram for menigheten til orientering.

Dato for årsmøtet/menighetsmøtet var 03.04.24.

Protokoll fra menighetsmøtet 03.04.24

Daglig leder ble valgt som møteleder

Innkallingen ble godkjent

Gjennomgang av årsrapporten

* Jeløy menighetsråd

Innspill fra salen: Det er ønske om at menighetsrådet skal bli mer synlig. Forslag om for eksempel å legge møtebøkene på hjemmesiden til Jeløy kirke

* Jeløy menighets strategi- og tiltaksplan 2023
* Sogneprestens årsmelding
* Jeløykirkens dager

Innspill fra salen: Noen savner loppemarkedet. Menighetsrådsformannen klargjorde at årets JKD blir slik som i fjor, uten loppemarked. Han avklarte også at dette avgjøres i menighetsrådet fra år til år.

* Diakoniutvalget
* Konfirmantarbeidet

Spørsmål fra salen: Hva kan være grunnen til trenden med nedgangen på antall konfirmanter? Hva kan vi gjøre for å beholde konfirmantene etter konfirmasjonstiden? Det ble litt refleksjon rundt dette.

* Trosopplæringen
* Misjonsforeningen

Forrige daglig leder Nina Lind, oppfordret menighetsrådet til å ta opp arven etter det forrige menighetsrådet og sette seg inn i misjonsprosjektet vårt i Mali.

* Jeløy Kirkes Barne- og Ungdomskor
* Eureka
* Regnskap og budsjett

Innspill fra salen om at det er fint at diakonstillingen er utvidet.

* Tiltaksplan for 2024

Årsrapporten ble i sin helhet gjennomgått.

Årsmøtet/menighetsmøtet tok denne til orientering

**Forslag til vedtak**

Menighetsrådet godkjenner protokoll fra menighetsmøtet

**Møtebehandling**

Møtebok fra menighetsrådsmøtene blir fra nå av lagt ut på hjemmesiden til Jeløy menighet

**Vedtak**

Forslag til vedtak ble vedtatt

**Sak 016/24 Fasteaksjonen**

**Saksfremstilling**

Aksjonsdagen var 19. mars

Totalt innsamlet (10.04.24): 47 138, 34,-

Bøssebæring: 23 434,-

Offer gudstjeneste: 5 950,-

Spleis: 7 150,-

Gaver overført til KN sentralt: 10 142,34,-

Kirkekaffe: 460,-

Vipps: kommer ikke før i juni

Antall engasjerte på selve aksjonsdagen: 90

Antall konfirmanter: 39

Antall bøsser brukt under aksjonen: 43

Representanter fra menighetsrådet som deltok:

Petter Dyhre og Marianne Hake – telte penger

Lars-Jørgen Myhre – kokte pølser

Henriette Welten – registrerte bøssebærere

Tor-Espen – diverse

Er vi fornøyde?

Er det noe vi bør gjøre annerledes neste år?

**Forslag til vedtak**

Det fremmes ikke forslag til vedtak.

**Møtebehandling**

Menigheten og menighetsrådet oppfordres til å stille som bøssebærere neste år.

**Vedtak**

**Sak 017/24 Tiltaksplanen**

**Saksframlegg**

Tiltaksplanen gjennomgås av sognepresten. Se vedlegg.

Vi ser spesielt på

|  |
| --- |
| **2.2 Bidrar til å virkeliggjøre bærekraftmålene, lokalt, nasjonalt og globalt**  |
| Vi vil være grønn menighet  | (DSS) 03.02: Nedsette grønt utvalg, brosjyrer, klesbyttedag, eksterne samarbeidspartnere i og utenfor kirken, solpanel. 05.03: Utvalget nedsettes på menighetsrådets møte 17.04.  | •  |

**Forslag til vedtak**

Det nedsettes et grønt utvalg

**Møtebehandling**

Jeløy kirke er/har tidligere vært en Grønn kirke, kontrakten må fornyes.

Sognepresten vil lede dette utvalget. Torger Gillebo melde seg. Daglig

leder blir med og har vært i kontakt med Martha Jørgensen. Hun var med i utvalget da

Jeløy kirke ble en Grønn kirke. Hun kan være med i oppstarten å fortelle om tidligere

erfaringer.

Menighetsrådet oppfordres til å tenke på andre som kan sitte i et slikt utvalg.

**Vedtak**

Det ble nedsatt et utvalg bestående av sognepresten, Torger Gillebo, Martha Jørgensen og daglig leder. Sognepresten tar ansvar for å kalle inn til møte.

**Orienteringssaker**

* Menighetsrådet inviterer sogneprest, kapellan, diakon, kantor og menighetspedagog til hvert sitt rådsmøte hvor de kan orientere om hva de jobber med og det er anledning for rådet til å stille spørsmål. Neste gang (15. mai) inviteres menighetspedagog Astrid Nielsen Eliassen.
* Møtedatoer for menighetsrådsmøtene fram til sommeren: 13. mars, 17. april, 15. mai og 19. juni. Kan vi framskynde møtet 19. juni til 12. juni? Sommeravslutning. Ble vedtatt.
* Oppussing av klatrerommet og biljardrommet. Daglig leder har vært i kontakt med Linn Lunder i Sparebankstiftelsen. Oppussingsprosjektet vårt er innenfor kriteriene for å søke om støtte.

For Sparebankstiftelsen er det viktig at det de støtter utløser aktivitet. Det er et pluss hvis målgruppen er spurt om behov og ønsker, at andre aktører er inne i bildet med støtte, at det utløser dugnad og frivillig arbeid og at målet med oppussingen er å nå folk utenom menighetens faste brukere.

* Godtgjøring. Alle i menighetsrådet får 420 kr i godtgjøring for hvert møte. Dette

utbetales av fellesrådet to ganger i året, etter sommer og jul.

* Kapellanen ønsker å bruke HEKTA, så konfirmantenes leir i år blir i Grimstad.

HEKTA er en kristen ungdomsorganisasjon som har som hovedmål å lage leirer for

ungdom. På leirene er det varierte aktiviteter og god trosopplæring.

* Det har tidligere vært ønske om å oppgradere lydanlegget i kirken. Etter jul har vi også hatt fagfolk i kirkerommet for å se på mulighet for bruk av skjermer. Sognepresten informerer.

**Eventuelt**

* Gunnel Edfeldt informerte om at hun har vært på årsmøte med Kirkens SOS. Se vedlegg.